text: Lastbilchauffører fanger polsk tyv
  13 september 2014 kl. 06.23
  To tyveknægte forsøgte fredag aften at bryde ind i en lastbilcontainer på en rasteplads i Padborg. Lastbilchauffører opdagede det, og tilbageholdte dem indtil politiet nåede frem. 
  Et indbrudsforsøg blev standset, da to polske tyve forsøgte at bryde ind i en lastbilcontainer. Flere udenlandske chauffører opdagede indbrudsforsøget, men de nåede kun at fange den ene tyv, den anden slap væk ved at springe over et hegn.
  - Vi har den ene tyv i vores varetægt, som skal for en dommer i løbet af lørdag morgen, så vi må se, hvad det ender med, siger vagthavende hos Syd- og Sønderjyllands Politi til TV SYD.
  Politiet fik meldingen klokken 22.01 fredag aften. Der er umiddelbart ikke stjålet noget.
  